b'\n_START_ARTICLE_\nSovjetska podmornica K-222\n_START_PARAGRAPH_\nSovjetska podmornica K-162 je edina jedrska juri\xc5\xa1na podmornica sovjetskega razreda Projekt 661 Anchar, (NATO oznaka: Papa). Projekt 661 se je za\xc4\x8del leta 1959 v biroju OKB-16 (pozneje in\xc5\xa1titut Malahit)._NEWLINE_S hitrostjo 45 vozlov (83,06 km/h) je bila najhitrej\xc5\xa1a podmornica na svetu .Bila je tudi prva podmornica s trupom iz titana. Leta 1978 so K-162 preimenovali v K-222._NEWLINE_Oboro\xc5\xbeena je bila z desetimi raketami SS-N-7 Starbright (\xd0\x9f-70 \xc2\xab\xd0\x90\xd0\xbc\xd0\xb5\xd1\x82\xd0\xb8\xd1\x81\xd1\x82\xc2\xbb). Rakete je bilo mo\xc5\xbeno nalo\xc5\xbeiti samo v pristani\xc5\xa1\xc4\x8du. Podmornica je bila namenjena prestrezanju letalonosilk in njenih spremljevalnih plovil._NEWLINE_K-222 je bila predhodnica razredov Alfa in Sierra. Na K-222 so testirali nekatere sisteme, ki so jih uporabili v omenjenih podmornicah.'